Minuti tal-laqgħa numru mija u disgħa (109) tal-Kunsill Lokali tal-Imqabba (KLM) li nżammet nhar it-Tnejn 11 ta' Frar 2019 fis-6.00pm, fil-Bini Amministrattiv tal-Kunsill. PREŻENTI: Dr Charlene Muscat Sindku Pual Spiteri Kunsillier Anthony Bonello Deputat Segretarju Eżekuttiv (DSE) 109.01 Qari tal-ittri ta' apoloġiji; Il-Viċi Sindku ffirmat ittra ta' apoloġija għaliex ma toqgħod għal-laqgħa u telqet fis-6.10pm. Din inqrat fil-laqgħa u ġiet aċċettata. Fis-6.12pm ġie Paul Spiteri. Fis-6.15pm ġiet Charlene Muscat u kien hemm kworum u setgħet tibda l-laqgħa ppreseduta mis-Sindku. Madankollu l-laqgħa bdiet fis-6.35pm peress li s-Sindku talbet lid-DSE juri filmat li kien approvat matul din il-laqgħa fejn juri l-artisti jonqxu l-ġebel fl-Isptar il-Qadim li se jitpoġġew fir-roundabout ta' Pjazza Ġublew tad-Djamanti. Il-filmat se jintuża sabiex nesponu t-talent artistiku tal-artisti mal-barranin u l-potenzjal tal-ġebla tal-franka Mqabbija. Is-Sindku qalet illi l-artisti aċċettaw illi minn 12-il ġebla jinżlu għal 8 ġebliet u l-perit se jagħtina drawings ġodda. Inqrat l-ittra ta' apoloġija ta' Anita Farrugia u din ġiet ukoll aċċettata u ntlaqgħet b'mod unanimu. Il-KLM feraħ lis-Sur Paul Spiteri għat-twelid tal-ewwel tarbija tiegħu. 109.02 Kunsiderazzjoni u Approvazzjoni tal-Minuti tal-laqgħa 107 u 108; Is-Sindku tat il-korrezzjonijiet tal-minuti tagħha miktubin lid-DSE u dan ikkopja kollox fuq il-kopja tiegħu u kienu mressqa għal vot minnha u ssekondati minn Paul Spiteri. Il-minuti kienu kkonfermati wkoll minn Michel Farrugia. 109.03 Komunikazzjoni mis-Sindku; 109.03.01 Is-Sindku infurmat lil dawk preżenti illi kienet mistiedna għal-laqgħa li kellu l-MTIP mad-diriġenti tal-Club tal-futbol għaliex kien hemm talba minn terzi sabiex l-art ta' wara l-ground, tiġi rilaxxata lilhom peress li kienet mingħajr użu. Minflok, kien hemm qbil illi jsir progett biex mal-10 metri art in kwistjoni jittieħdu 10 metri oħra ħalli jsir ground full size. Għaldaqstant l-Imqabba Football Club se jagħmlu talba lill-Sports Malta biex tittieħed din il-biċċa art. Is-Sindku żiedet tgħid illi hemm tixtira art oħra ta' 900 metru kwardru li fiha joqghod komdu pitch tal-basketball. 109.03.02 Is-Sindku infurmat lil dawk preżenti illi hija flimkien mad-DSE imlew applikazzjoni matul tmiem il-ġimgħa biex nirregistraw lill-Imqabba mat-Top 100 Register fl-Excellence in City Management. Hija qalet illi ċ-ċerimonja se ssir f'April. 109.03.03 Dwar il-proġett tal-Pjazza tal-Knisja, is-Sindku qalet illi beda x-xogħol fi Triq K Ciantar u qed isiru l-culverts biex jieħdu l-ilma mill-pjazza għal-ġibjun u eventwalment mill-ġibjun l-antik għall-ġibjun il-ġdid. Hija qalet illi kuntrarjament għal dak li lil kulħadd, jiġifieri illi r-residenti se jibqa' jkollhom aċċess għall-garages, li t-trasport pubbliku ma kienx se jkun affettwat u li fuq kollox ma kienetx se tingħalaq it-triq - kollox seħħ bil-kontra. Michel Farrugia qal illi l-problema tal-linja nistgħu malajr insolvuha billi din tibda' tistenna fejn il-ġibjun. Intant Charlene Muscat qalet illi kien hemm problemi fuq id-devjazzjoni u ġbidna l-attenzjoni tal-ministeru fuqhom u solvejnihom. Hija qalet illi fil-proġett, iz-zebra crossing mhux se tkun miżbuha iżda se tkun parti mill-pavimentar innifsu. 109.03.04 Is-Sindku qalet illi l-Faċilita' Korrettiva ta' Kordin ma tatniex raġuni għaliex qed tiċħad it-talba tagħna biex immorru nżuru l-inmates bħalma għamilna fil-passat. 109.03.05 Dwar il-madum tal-latrina pubblika, is-Sindku se tgħand dawk li jbiegħu il-kmamar tal-banju Se jkun użat madum tat-tip gress. ppreżentat stima ta' €5,000 tas-Sur Paul Farrugia għax-xogħolijiet. Din id-direct order kienet approvata unanimament għaliex tinkludi il-qlugħ u t-tqegħid tal-madum, ir-rimi, it-twaħħil tal-bibien ġodda u s-settijiet bil-plumbing u l-viti tal-ilma b'kollox. Waqt li x-xogħol l-latrina se inġieb mobile toilet. 109.03.06 Kien hemm l-approvazzjon għall-proposta ta' Charlene Muscat dwar il-ħsieb li jkun organizzat festin tal-karnival nhar it-Tnejn, 4 ta' Marzu bejn is-6.00pm u 8.00pm għat-tfal ta' bejn it-3 u 10 snin, fis-sala tal-Iskola Primarja. Hija qalet illi se nagħtuhom perlini, forsi mingħajr nuts u prinjolati bħalma konna tajnihom xi snin ilu. 109.03.07 Is-Sindku tkellmet dwar skema ta' tarmak li kienet ħarġet mir-Reġjun Nofsinhar fejn dak iż-żmien konna indikajna illi se nirranġaw Triq tas-Sejba peress li kienet ċediet parti minnha. Madankollu, il-Gvern Ċentrali kien daħal għal dawn ix-xogħlijiet u issa qed jistaqsuna fejn se jkunu allokati dawn il-fondi. Hija pproponiet illi l-KLM jasfalta Sqaq is-Serer peress li fih joqgħod bidwi jew tnejn u dan l-isqaq jintuża minn diversi bdiewa oħra. Dwar jekk hux possibbli li jkun miksi bit-tarmak, il-KLM qed jikkunsidra li jkun miksi bil-konkos peress li jinsab fl-inħawi rurali, minkejja li l-proposta li kienet saret kienet titkellem fuq 'tarmak'. 109.03.08 Is-Sindku irreferiet għal skema tal-Wirt Storiku li se joħorġu l-Gal Xlokk dwar ir-restawr ta' niċeċ li l-ammont ma jaqbisx l-€10,000. Hija pproponiet li dawn ikunu investiti f'architectural lighting tal-kappella tad-Duluri biex 'nezaltaw ir-restawr' li kien sar fuq l-istruttura. 109.04 Tweġibiet għall-Mistoqsijiet tal-Kunsillieri; 109.04.01 Għal mistoqsija ta' Michel Farrugia sabiex ikollna l-pjanti tal-Pjazza tal-Knisja f'idejna, is-Sindku qalet illi qed nistennewhom jiġu approvati Is-Sindku qalet illi parti mill-proġett se jkun jikkonsisti fit-twaħħil ta' fanali dekorattiv li se jsiru bħal dawk li hemm imwaħħla fi' Sqaq l-Isptar. Hija qalet illi l-Ministeru se jwaħħlu għaxar fanali fil-pjazza oħrajn fil-UCA mill-fondi tal-KLM. Id-DSE qal illi kellu diġa' jordna uħud minnhom biex jinbidlu s-Central Hanging fi Triq Sta Katerina peress li l-kuntrattur m'għandux spare parts għalihom għaliex huma antiki ħafna. Dwar ir-reinstatement fuq il-kanal fi Triq Karmenu Ciantar, is-Sindku qalet illi din it-triq se tinkesa bit-tarmak kollha kemm hi. Dwar il-bankina quddiem il-garages li minkejja li ilhom mibnija u mhux jintużaw, is-Sindku qalet illi l-bankina trid tibqa' sejra bl-istess materjal tal-pjazza, sa quddiem dawn il-garages, mit-tarf fejn hemm il-każin tal-PL. 109.04.02 Paul Spiteri talab feedback għall-eżodu tad-dibattitu fl-aħħar laqgħa dwar Triq San Mikiel peress li għad hemm diffikulta' biex jidħlu bil-vetturi minħabba ingombru. Id-DSE mar stampa l-korrispondenza li ntbagħtet lill-pulizija bid-data tal-31 ta' Jannar u Paul Spiteri qraha waqt il-laqgħa. Huwa talab li għandna ninsistu għar-risposta il-pulizija għidu li din it-triq hija pedonaligħandna nwaħħlu tabell li uru li din mhix wada pedonali residents, owners or to render a service. 109.05 L-Approvazzjoni tal-Financial Statements 2018; Kienu approvati b'vot unanimu l-financial statements ta-2018 wara li tressqu għalvot mis-Sindku, kienu ssekondati minn Paul Spiteri u qabel magħhom ukoll Michel Farrugia. Hawn saret osservazzjoni fuq l-accounting treatment u l-prinċipji l-ġodda tad-depprezzament li minkejja li dan nefaħ kemm seta' l-ispiża tal-KLM, ma rnexxilhux idawwar is-surplus f'loss. Kien hemm żball ċkejken fis-summation tas-sena 2017 (comparatives) li se ngħidu biha lill-Accountant. 109.06 Id-draft tal-Budget 2019 (skont kif mgħoddi mill-Accountant); L-estimi finanzjarji 2019 għadhom ma ġewx approvati għaliex dawn waslu ftit qabel il-laqgħa mingħand l-Accountant u ma kienx hemm ċans li wieħed jevalwahom sewwa. Charlene Muscat talbet li napplikaw mar-Reġjun Nofsinhar biex nieħdu refużjoni tal-ispiża tas-servizz tal-gwardjani lokali fil-festi tar-raħal. 109.07 Talba għat-trasferiment tal-uffiċċju tal-Kunsill Lokali tal-Imqabba għas-sular ta' fuq il-latrina pubblika; Kienet approvata l-proposta tas-Sindku illi l-Kunsill Lokali tal-Imqabba jiċċaqlaq għal fuq il-latrina pubblika fi Triq Karmenu Ciantar filwaqt li titħaffer bokka tal-lift ġo fiha qabel ma jibdew ix-xogħlijiet tal-plumbing. Intant se napplikaw mar-Reġjun Nofsinhar sabiex napprofittaw ruħna mill-iskema tal-proġetti li ħarġu sabiex nużaw€18,000 proġett. Se jkunu nfurmati l-Lands Authority illi fuq il-bejt tal-latrina mhux sempliċiment se jkun hemm solar panels, iżda fuq kollox l-uffiċċji tal-Kunsill fis-sulari ta' fuq. Dan is-sit se jkun qed jieħu tliet sulari - customer care office, u fuqu l-uffiċċju tas-Sindku, tas-Segretarju Eżekuttiv u l-board room. 109.08 Ħatra ta' Skrivan/a Librar/a– appuntar tal-membri tal-bord tal-intervisti; Dwar il-ħatra tal-board tal-intervisti biex jevalwa l-kandidati l-ġodda li xi ħadd minnhom se jkun qed jieħu post Kylie Fenech, kienu appuntati is-Sindku bħala ċerpersin, u Paul Spiteri u s-DSE bħala membri. Is-Sindku irringrazzjat lill-Kylie Fenech tas-servizz li tat. 109.09 Update tal-proġetti: Mentna, Konvoj Sta Marija, Dar tal-Anzjani, l-Pjazza, l-Ġibjun, u t-Trakka tar-Roti; Is-Sindku qalet illi dwar il-proġett ta' Triq il-Konvoj ta' Santa Marija, għandna l-€50,000 biex inbiddlu s-siġar, nirranġaw il-kurduni tas-Central Strip u ssir sistema ta' irrigazzjoni. Hija qalet illi peress li diġa' għandna kuntratt mal-ELC, nistgħu naħdmu magħhom. Hija qalet ukoll illi biex niffrankaw il-flus minn fuq il-kurduni, nistgħu l-Maintenance and Cleansing Division. Is-Sindku sostniet illi l-alignment tat-triq mhux se jinbidel, filwaqt li l-KLM se jkollu bżonn l-apparat tal-ELC minħabba x-shredding tas-siġar invażivi u sabiex iġibu l-ħamrija. Is-Sindku qalet illi dwar id-Dar tal-Anzjani hemm l-appell u għalhekk ninsabu imwaħħlin. Dwar it-trakka tar-roti, Charlene Muscat qalet illi rridu noħorġu tender biex t-teatru Grie bicycle lanes. Se nitolbu lil Perit jipprepara l-offerta u hija ssuġġeriet illi din jiddrafftjaha is-Sur Svetlick Flores. Sadanittant, il-Perit daħħal it-talba biex l-Awtorita' tal- toħroġ il-Clearance in Principle. 109.10 Il-ħruġ tal-offerta pubblika tal-knis tat-toroq urbani; Kien deċiż illi l-KLM joħroġ l-offerta pubblika tal-knis (manwal) tat-toroq urbani bil-BPQR. Charlene Muscat qalet illi din se ddum ftit biex toħroġ minħabba li triq tkun ivvettjata mil-Ministeru u trid tiġi mgħoddija lid-Dipartiment tal-Kuntratti. Hija qalet illi mhux sew li se norbtu lil ta' warajna biha pero' se tinqabeż it-treshold tad-direct order jekk nistgħu insejħula hekk peress li dan li qed jiknes kien it-tieni wieħed l-aktar li tefa' prezz baxx. Michel Farrugia staqsa jekk hux se jeħlu cctv cameras mal-bring in sites u jekk hux se jkunu qed jimmoniterjawhom ħalli kif jimtlew jibgħatu lil min ibattalhom. Is-Sindku irrispondiet illi tlabna liż-żewġ skemi illi jibgħatu l-proposti tagħhom filwaqt li dak li tħabbar minn Greenpak fuq il-media, qed jinfirex gradwalment ma' Malta kollha. Dawn huma Smart Containers illi jindikawlhom meta jkunu mimlija. 109.11 Kunsiderazzjoni u Approvazzjoni tal-iskeda ta' pagamenti; Kienet approvata l-iskeda tal-pagamenti numru 557. 109.12 Tmiem tal-laqgħa u data tas-seduta li jmiss; Il-laqgħa spiċċat fl-20.30pm u dik li jmiss se tinżamm nhar it-28 ta' Frar 2019 fis-6.00pm. Magħmula minn Anthony Bonello u approvati llum 28 ta' Frar 2019 minn Dr Charlene Muscat Deputat Segretarju Eżekuttiv Sindku